Jeg opsagde min TV-pakke grundet unfair høje priser, der i øvrigt er stigende hvert år uden rimelig grund. Herudover har jeg haft mange dårlige oplevelser med deres kundeservice, der tilsammen resulterede i den endelig opsigelse, der skete telefonisk. 

Jeg blev samtidig lovet, at det ikke ville påvirke min internetleverance fra Hiper, når teknikeren kom og fjernede signalet. I øvrigt en totalt oldnordisk fremgangsmåde, at der skal en mand ud fysisk på adressen. 

Når dagen for opsigelsen så kom, opdagede jeg at internettet fra Hiper var nede. Jeg kontaktede dem straks og fik forklaret situationen. De kunne se, at der ikke var signal ud til modemmet. De oplyste mig, at de ofte ser at Yousee ikke tager højde for, at der er leverancer fra Hiper når deres kunder opsiger TV-pakker, som i mit tilfælde. Hiper bekræftede også skriftligt, at jeg sagtens kan have internet uden TV-pakke, da udstyret på adressen er opdateret. Jeg var naturligvis chokeret over denne forretningsgang fra Yousee, der i øvrigt er grov og ulovlig. 

Jeg måtte selv kontakte Yousee's tekniske support og true med sagsanlæg og erstatningskrav, hvis de ikke kom og fiksede et med det samme, da Hipers aftale med Yousee først var næstkommende hverdag, og i mit tilfælde foregik det op til helligdage + weekend. Yousee afviste at rydde op efter deres egne eklatante fejl med det samme og kun kunne tilbyde at ordne det indenfor 24 timer efter mine trusler, normalt ville det først kunne lade sig gøre inden for 1 uge. Fuldkommen sygt. 

Det resulterede i, at jeg mistede 1500 kr. i tabt arbejdsfortjeneste, hvilket jeg nu har gjort krav på via en indsigelse og erstatningskrav mod Yousee. 

Status er nu følgende jf. DocID:4049263: 
- Jeg mangler fortsat at få refunderet forudbetalt abonnement, for den sidste måned efter opsigelsesdatoen. Dette har yousee ikke svaret på trods mit krav i min mail. 
- Yousee nægter at anerkende deres fejl - de afkræver mig oplysninger som de selv ligger inde med i kundehistorikken og teknikerens sagshistorik - svaret fra deres "kunderådgiver", på baggrund af ovenstående sagsgennemgang: 

"Hej Dennis,
For at vi kan gå videre i denne sag, er jeg nødt til at bede dig om at få Hiper til at kontakte os, for at få bekræftelse i denne sag. Da jeg ikke, ud fra de informationer jeg får givet, har noget der hverken be- eller afkræfter at vi som Yousee er skyld i fejlen.
Hvis du har andre spørgsmål, er du velkommen til at kontakte mig eller mine kolleger.
Du kan enten besvare denne mail eller ringe på 70 70 40 40. Vi har åbent mandag til torsdag 8.00 og 17.30 samt fredag mellem kl. 8.00 og 16.30. Jeg skal bede dig oplyse dit sagsnummer 40492631, så kan vi finde din sag frem hurtigst muligt." 


Jeg vil aldrig anbefale noget menneske, at blive kunde hos Yousee. Er det din eneste mulighed for at se TV, så benyt streaming eller Boxer. Der er så mange andre muligheder. Det er ganske enkelt totalt amatøragtigt og fuldkommen vanvittigt, hvad der foregår derinde, at på den måde ødelægge det for konkurrenten og samtidig have så dårlige processer. 

Jeg mangler fortsat kravet på 1500 kr. + en måneds abonnement og forlanger at få en højere oppe i systemet til at tage hånd om sagen omgående.